# **Z A P I S N I K**

**konstitutivne sveta DSO Črnomelj, ki je bila dne 26.02.2021 ob 13.00 uri**

**v klubskih prostorih DSO Črnomelj**

PRISOTNI ČLANI SVETA:

* Marinka Jankovič, dosedanja predsednica Sveta DSO Črnomelj
* Julijana Vrščaj, predstavnica stanovalcev DSO Črnomelj
* Silvester Jankovič, predstavnik zaposlenih DSO Črnomelj
* Zdenka Milič Žepič, predstavnica lokalne skupnosti
* Mateja Jaklič, predstavnica ustanovitelja
* Vladimir Starešinič, predstavnik ustanovitelja
* Darja Steiner, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Simon Bahor, pomočnik direktorice za finance in investicije
* Marija Fortun, SZSS DSO Črnomelj
* Jožica Veselič, SZSV DSO Črnomelj

ODSOTNI ČLANI SVETA:

- Polona Kambič, predstavnica ustanovitelja (opravičila odsotnost)

ODSTOTNI OSTALI VABLJENI:

- Alenka Vipavec Mahmutovič, namestnica direktorice za področje zdravstvene nege in oskrbe (opravičila odsotnost)

Sejo sveta je vodila dosedanja predsednica Sveta DSO Črnomelj, ga. Marinka Jankovič, ki je prisotne pozdravila in besedo predala direktorici DSO Črnomelj, ga. Valeriji Lekić Poljšak. Predstavnikom ustanovitelja in lokalne skupnosti je predstavila svoje prisotne sodelavce, predstavnika zaposlenih in predstavnico stanovalcev v Svetu DSO Črnomelj ter predstavnici obeh sindikatov v domu.

Direktorica DSO Črnomelj je povedala tudi, da je članica Sveta DSO Črnomelj, predstavnica ustanovitelja, svojo odsotnost opravičila, saj je njeno imenovanje v postopku razrešitve zaradi nezdružljivosti opravljanja funkcij. V najkrajšem možnem času bo izpeljan postopek imenovanja nadomestnega člana, saj je javni poziv že objavljen na spletni strani MDDSZEM.

V nadaljevanju so se novi člani Sveta DSO Črnomelj tudi sami predstavili.

Po uvodni predstavitvi je besedo prevzela dosedanja predsednica Sveta DSO Črnomelj, ki je predstavila predlagani dnevni red ter prisotne člane pozvala k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Verifikacija mandatov**
3. **Volitve predsednika in namestnika predsednika Sveta DSO Črnomelj**
4. **Dogovor o nadaljnjem delu sveta**
5. **Letno poročilo z obrazložitvami za leto 2020**
6. **Ugotovitev inventurnih in popisnih komisij za leto 2020**
7. **Določitev delovne uspešnosti direktorici, namestnici direktorice za področje zdravstvene nege in oskrbe ter pomočniku direktorice za finance in investicije za leto 2020**
8. **Uskladitev in določitev cen storitev institucionalnega varstva od 01.03.2021**
9. **Izvajanje notranjega nadzora javnih financ**
10. **Informacija o ugotovitvah izrednega strokovnega nadzora s svetovanjem v dejavnosti zdravstvene nege**
11. **Aktualne informacije**

Ad/1

Dosedanja predsednica Sveta DSO Črnomelj, ga. Marinka Jankovič odpira sejo in ugotavlja, da je svet sklepčen, saj je prisotnih šest (6) članov Sveta DSO Črnomelj.

Ad/2

Ga. Marinka Jankovič, dosedanja predsednica Sveta DSO Črnomelj je predstavila dokumentacijo, ki dokazuje, da so bili vsi člani sveta imenovani ali izvoljeni skladno z veljavno zakonodajo. Izvoljeni in imenovani člani so bili seznanjeni z dokumentacijo glede imenovanja, in sicer:

* sklep Občinskega sveta Občine Črnomelj, št. 014-20/2020-14 z dne 04.02.2021 (imenovanje predstavnice lokalne skupnosti)
* sklep Volilne komisije DSO Črnomelj z dne 08.01.2021 (izvolitev predstavnika zaposlenih DSO Črnomelj);
* sklep DSO Črnomelj z dne 05.02.2021 (imenovanje predstavnice stanovalcev DSO Črnomelj);
* sklep Vlade Republike Slovenije, št. 01412-6/2021/3 z dne 04.02.2021 (imenovanje predstavnikov ustanovitelja).

Po predstavitvi dokumentacije o izvolitvi oz. imenovanju članov Sveta DSO Črnomelj je direktorica DSO Črnomelj prenesla usmeritve resornega ministrstva, ki se nanaša na sklep o imenovanju predstavnikov ustanovitelja, saj je z navedenim kot članica imenovana tudi ga. Polona Kambič, županja Občine Semič. Naknadno je bilo ugotovljeno, da imenovanje ni v skladu s 27. Členom Zakona o integriteti in preprečevanju korupcije, saj imajo poklicni funkcionarji, vključno z nepoklicnimi župani in podžupani, prepoved članstva v opredeljenih osebah javnega in zasebnega prava, med katere sodijo tudi javni zavodi.

Kljub temu, da bo izpeljan postopek razrešitve in imenovanja nadomestnega člana, je resorno ministrstvo predlagalo, da se mandat ga. Polone Kambič potrdi.

Na osnovi navedenega je svet sprejel naslednji

**Ugotovitveni sklep:**

* **vsi mandati članov sveta, za mandatno obdobje od leta 2021 do leta 2025, so verificirani, kar dokazuje dokumentacija o izvolitvah in imenovanjih članov.**

**Ad/3**

Glede izvolitve predsednika/ce in namestnika/ce predsednika/ce so se člani opredelili za javno glasovanje ter podali naslednje predloge:

* Za predsednika Sveta DSO Črnomelj je bil predlagan predstavnik zaposlenih, g. Silvester Jankovič;
* Za namestnico je bila predlagana ga. Mateja Jaklič, predstavnica ustanovitelja v socialno varstvenem zavodu.

Oba predlagana kandidata se s kandidaturo strinjata.

Drugih predlogov ni bilo, zato ga. Marinka Jankovič, dosedanja predsednica Sveta DSO Črnomelj prisotne pozove k glasovanju o predlogih:

Glasovanje se izvede z dvigom rok.

**Glasovanje za predsednika Sveta DSO Črnomelj**

- predlagani kandidat: g. Silvester Jankovič

Rezultat glasovanja: ZA - 6

PROTI - 0

**Glasovanje za namestnico predsednika Sveta DSO Črnomelj**

- predlagana kandidatka ga. Mateja Jaklič

Rezultat glasovanja: ZA - 6

PROTI - 0

Glede na izid glasovanja sta bila sprejeta:

**sklepa:**

* **za predsednika Sveta DSO Črnomelj je izvoljen predstavnik zaposlenih, g. Silvester Jankovič.**
* **za namestnico predsednika Sveta DSO Črnomelj je izvoljena predstavnica ustanovitelja, ga. Mateja Jaklič.**

Ad/4

Po ugotovitvi izida glasovanja in sprejetem sklepu o izvolitvi, je dosedanja predsednica Sveta DSO Črnomelj, ga. Marinka Jankovič, besedo predala novo izvoljenemu predsedniku, ga. Silvestru Jankoviču, vsem članom sveta zaželela uspešno delo ter zapustila sejo.

Prisotni se dogovorijo o načinu dela Sveta DSO Črnomelj:

* določi se ura sej: 14.00
* vsem članom sveta se vabilo z gradivom dostavi po e-pošti in po redni pošti, razen g. Starešiniču, ki mu za enkrat zadošča gradivo samo po e-pošti;
* potne stroške ne uveljavlja nobeden od članov.

Na seji so člani Sveta DSO Črnomelj prejeli veljavni izvod Statuta DSO Črnomelj in Poslovnik o volitvah in delu Sveta DSO Črnomelj ter izpis veljavne zakonodaje na področju socialnega varstva. Priloženi poslovnik, ki ureja delo Sveta DSO Črnomelj je bil sprejet v letu 2014. Direktorica DSO Črnomelj člane sveta prosi, naj ga pregledajo in ocenijo, ali so potrebni popravki. Vodstvo doma bo vsekakor predlagalo popravke, saj je potrebno opredeliti in uskladiti določbe glede izvedbe seje sveta zavoda, ko razmere ne dopuščajo sklic seje na sedežu zavda. Predlogi sprememb bodo obravnavani na naslednji seji.

Ad/5

Predsednik Sveta DSO Črnomelj, g. Silvester Jankovič je besedo predal direktorici in pomočniku direktorice DSO Črnomelj za finance in investicije, ki sta s pomočjo projekcije predstavila predlog Letnega poročila o delu DSO Črnomelj za leto 2020.

Predsednik Sveta DSO Črnomelj, g. Silvester Jankovič se obema zahvali za predstavitev ter odpira razpravo.

Vprašanj in pripomb ni bilo, zato je prisotne pozval k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja sta bila soglasno sprejeta

**Sklep št. 1:**

* **svet Doma starejših občanov Črnomelj sprejme Letno poročilo Doma starejših občanov Črnomelj za leto 2020**
* **skupna višina prihodkov v letu 2020 znaša 4.308.196,85 €**
* **skupna višina odhodkov v letu 2020 znaša 3.974.163,14 €**
* **poslovni izid leta 2020 z upoštevanjem davka znaša 304.413,44 €**

**Sklep št. 2:**

* **Svet zavoda predlaga ustanovitelju, Ministrstvu za delo, družino, socialne zadeve in enake možnosti, da poslovni izid iz leta 2020 in preteklih let v skupni vrednosti 348.612,72 € ostane nerazporejen ter se ga porabi v prihodnjih letih za bodoče investicije.**

Ad/6

Predsednik Sveta DSO Črnomelj, g. Silvester Jankovič je besedo predal pomočniku direktorice DSO Črnomelj za finance in investicije, ki je predstavil delo inventurnih komisij v letu 2020. Od petih inventurnih komisij sta popise izvedli le Komisija za popis zalog in Komisija za popis denarnih sredstev, terjatev in obveznosti. Komisija za popis drobnega inventarja in Komisija za popis opreme bosta svoje obveznosti opravili, ko bodo to dopuščale epidemiološke razmere, najpozneje do 30.06.2021, kot to opredeljuje 86. člen ZIUOPDVE. Knjige se v domu popisujejo na 5 let (nazadnje 2019), zato Komisija za popis knjig v letu 2020 ni bila imenovana.

1. **Komisija za popis zalog:**

Komisija je popisala stanje zalog materiala dne 4.1.2021 z upoštevanjem stanja 31.12.2020 in ugotovila, da se dejansko stanje ne razlikuje od knjigovodskega.

Popisano je bilo dejansko stanje zalog plina in kurilnega olja ter vračljive embalaže. Hkrati se je popisalo tudi stanje blaga v bifeju po stanju 31.12.2020.

Vrednost vseh zalog na dan 31.12.2020 znaša 100.409,05 €.

1. **Komisija za popis denarnih sredstev, terjatev in obveznosti:**

Komisija je dne 4.1.2021 popisala denarna sredstva ter terjatve in obveznosti po stanju 31.12.2020 in ugotovila, da je na podlagi knjigovodskih listin dejansko stanje usklajeno s knjigovodskim stanjem.

Na podlagi predloženih knjigovodskih listin je bilo ugotovljeno:

* da so denarna sredstva v blagajni usklajena;
* da so denarna sredstva na računu usklajena;
* da so terjatve in obveznosti usklajene;
* neplačane terjatve se rešujejo po pravni poti;
* da je vrednost spornih terjatev v vrednosti 406,92 € in so v postopku reševanja.

Komisija je ugotovila, da je dom v letu 2020 odpisal za 146,4 € terjatev kar se nanaša na odpis terjatev dolžnika iz leta 2015, pri katerem je bilo v postopku ugotovljeno, da terjatev ni izterljiva, posledično tožba ni bila smiselna in je bila terjatev s sklepom direktorice odpisana. Ugotovljeno je, da zavod uporablja vse možne vzvode, da bi izterjal neplačane terjatve, del neplačanih primerov je predal tudi odvetniku, vendar postopki še niso bili zaključeni.

Vodja popisa, pomočnik direktorice za finance in investicije predlaga, da se zbirno poročilo inventurnih komisij sprejme v predlagani vsebini.

Razprave ni bilo, zato je predsednik Sveta DSO Črnomelj, g. Silvester Jankovič pozval člane k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Sklep:**

**- zbirno poročilo inventurnih komisij za leto 2020 se sprejme v predlagani vsebini.**

Ad/7

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je podala obrazložitev glede sprememb pri izplačevanju redne letne delovne uspešnosti za javne uslužbence. Sredstva so bila za vse javne uslužbence in tudi tiste iz plačne skupine B načrtovana v skladu s Kolektivno pogodbo za javni sektor in tudi predvidena v Planu za leto 2020. Svet zavoda o višini odloča le za direktorja, in sicer do največ 5 % letnih sredstev za osnovne plače direktorjev, če so za to zagotovljena sredstva in če višji obseg ne posega v obseg sredstev za redno delovno uspešnost javnih uslužbencev.

Direktorica je pripravila predlog ocene za redno delovno uspešnost, ki temelji na kriterijih iz 3., 4., 5. in 12. člena Pravilnika o merilih za ugotavljanje delovne uspešnosti direktorjev s področja dela, družine in socialnih zadev in dosegla oceno odlično v odstotku 90% možnih doseženih točk pri ocenjevanju.

Podala je tudi obrazložitev dokazil, potrebnih v dokazovanju izpolnjevanja kriterijev.

Razprave ni bilo, zato je predsednik Sveta prisotne člane pozval k opredelitvi do predlogov sklepov.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja sta bila soglasno sprejeta naslednja

**Sklep št. 1:**

* **V Domu starejših občanov Črnomelj se javnim uslužbencem na delovnih mestih plačne skupine B za izplačilo redne delovne uspešnosti za leto 2020 določijo sredstva v obsegu 5% letnih sredstev za osnovne plače.**

**Sklep št. 2:**

* **Valerija Lekić Poljšak, direktorica Doma starejših občanov Črnomelj se na podlagi kriterijev oceni z oceno odlično v odstotku 90 % možnih doseženih točk pri ocenjevanju uspešnosti.**
* **Direktorici DSO Črnomelj se na podlagi sklepa Sveta DSO Črnomelj št. 410-1/2021 z dne 26.02.2021 izplača redna delovna uspešnost v višini 5% letnih sredstev za osnovne plače od 01.07.2020 dalje, kar znaša 1.434,18 € bruto.**

Ad/8

Predsednik Sveta DSO Črnomelj, g. Silvester Jankovič je besedo predal direktorici in pomočniku direktorice za finance in investicije, ki sta skupaj podala obrazložitev glede zakonskih določil in načina izračuna cene socialnovarstvenih storitev. Metodologija bi dopuščala povišanje za 4,5 odstotkov, vendar se je vodstvo odločilo, da bi glede na do sedaj znane in načrtovane aktivnosti v letu 2021, zadostoval dvig cen v povprečju za 2,9%, kar bi še vedno omogočalo normalno poslovanje, v kolikor ne bo prišlo do izrednih razmer.

Razprave ni bilo, zato je predsednik Sveta prisotne člane pozval k opredelitvi do predloga sklepa glede uskladitve cen.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Sklep:**

**standardna raven oskrbe od 01.03.2021 znaša :**

* **oskrba I – dvoposteljna soba 21,30 €/dan - povečanje za 0,72 €/dan (3,5 %)**
* **oskrba II – oskrba I, povečana**

**za dodatek za pomoč in postrežbo – nižji 26,23 €/dan - povečanje za 0,73 €/dan (2,9 %)**

* **oskrba III/A – oskrba I, povečana**

**za dodatek za pomoč in postrežbo – višji 31,16 €/dan - povečanje za 0,74 €/dan (2,4 %)**

* **oskrba III/B – oskrba I, povečana za**

**dodatek za pomoč in postrežbo – za najtežje 35,44 €/dan - povečanje za 0,76 €/dan (2,2 %)**

**- oskrba IV 34,28 €/dan - povečanje za 1,16 €/dan (3,5 %)**

Ad/9

Predsednik Sveta DSO Črnomelj, g. Silvester Jankovič je besedo predal pomočniku direktorice za finance in investicije, ki je obrazložil predlagani sklep. Z njim se ne spreminja dosedanja praksa, temveč se samo formalizirajo dejanja zunanjega izvajalca, saj dom dejavnost notranjega revidiranja ne more zagotavljati z lastno revizorsko službo oz. notranjim revizorjem, zaposlenim v domu.

Razprave ni bilo, zato je predsednik Sveta prisotne člane pozval k opredelitvi do predloga sklepa glede izvajanja notranje revizije.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Sklep:**

* **Dom starejših občanov Črnomelj dejavnost notranjega revidiranja v celoti zagotavlja z najemom zunanjega izvajalca storitev notranjega revidiranja.**

Ad/10

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je obrazložila potek dogajanj od najave izrednega strokovnega nadzora s svetovanjem do izdaje končnega poročila. Iz povzetka, s katerim so se seznanili člani Sveta DSO Črnomelj izhaja, da je dom v času epidemije Covid-19 deloval skladno z usmeritvami, navodili in priporočili pristojnih ministrstev. Kljub temu pa je izrečenih nekaj priporočil za še bolj varno in kakovostno oskrbo uporabnikov.

Razprave ni bilo, zato je predsednik Sveta prisotne člane pozval k opredelitvi do predloga sklepa glede seznanitve s povzetkom končnega poročila

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Sklep**

* **Svet Doma starejših občanov Črnomelj je seznanjen z ugotovitvami iz Končnega poročila o ugotovitvah izrednega nadzora s svetovanjem dejavnosti zdravstvene nege št. 642-6/20-10 z dne 12.02.2021.**

Ad/11

Direktorica DSO Črnomelj, ga. valerija Lekić Poljšak je članom Sveta DSO Črnomelj podala nekaj informacij:

* dom 01.03.2021 praznuje 33-obletnico delovanja
* v letošnjem letu ob tej priložnosti dom sodeluje v svetovnem plesnem izzivu Jerusalema Dance Challenge
* v »normalnih« okoliščinah je v domu veliko dogodkov in dogajanj, kar močno pogrešamo v zadnjem letu
* intenzivno se pripravlja Plan za leto 2021. Načrtuje in nadaljuje se prenova doma skladno Pravilnikom o minimalnih tehničnih zahtevah za izvajanje socialno varstvenih storitev in upoštevanjem smernic za preprečevanje in širjenje okužb.. Zaradi zmanjšanja osnovne kapacitete, ob ukinitvi 3 in 4 posteljnih sob z željo ohraniti število mest v domu, bo potrebno načrtovati tudi novogradnjo v smislu nadomestnih kapacitet. Zavod bo s predlogi svojih načrtov kandidiral tudi na vseh razpoložljivih razpisih za pridobitev sredstev, republiških, kot tudi sredstev iz EU. V kolikor dom ne bi pridobil sredstev za celovit projekt prenove, bo adaptacije izvajal po fazah, kot do sedaj, z lasnimi sredstvi.

Drugih pripomb ni bilo.

Seja sveta je bila končana ob 16.20 uri.

Zapisnikar: Predsednik sveta:

Ksenija Pezdirc Silvester Jankovič